62019TJ0249_INF
Απόφαση του Γενικού Δικαστηρίου (όγδοο τμήμα) της 15ης Οκτωβρίου 2020 – Karpeta-Kovalyova κατά Επιτροπής
(Υπόθεση T‑249/19)
«Υπαλληλική υπόθεση – Συμβασιούχοι υπάλληλοι – Αποδοχές – Απόφαση με την οποία δεν αναγνωρίστηκε δικαίωμα λήψης του επιδόματος αποδημίας, της ημερήσιας αποζημίωσης και του επιδόματος εγκατάστασης, ούτε δικαίωμα επιστροφής των εξόδων μετακόμισης και ταξιδιού επ’ ευκαιρία της ανάληψης καθηκόντων – Άρθρο 4, παράγραφος 1, στοιχείο αʹ, του παραρτήματος VII του ΚΥΚ – Διπλωματικό καθεστώς – Πενταετής περίοδος αναφοράς – Έννοια της συνήθους διαμονής»
1.
Υπαλληλικές προσφυγές – Προσφυγή κατά της απορριπτικής αποφάσεως επί της διοικητικής ενστάσεως – Παραδεκτό – Υποχρέωση του Γενικού Δικαστηρίου να αποφανθεί επί του αιτήματος που στρέφεται κατά της απορριπτικής αποφάσεως – Μη αυτοτελές αίτημα ή αμιγώς επιβεβαιωτική απόφαση – Δεν συντρέχει τέτοια περίπτωση
(Κανονισμός Υπηρεσιακής Κατάστασης των υπαλλήλων, άρθρα 90 και 91)
(βλ. σκέψεις 18, 19)
2.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών
(Οργανισμός του Δικαστηρίου, άρθρο 21· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψη 25)
3.
Υπάλληλοι – Αποδοχές – Επίδομα αποδημίας – Αντικείμενο – Προϋποθέσεις χορήγησης – Έλλειψη συνήθους διαμονής ή κύριας επαγγελματικής δραστηριότητας στο κράτος μέλος υπηρεσίας κατά τη διάρκεια της περιόδου αναφοράς – Έννοια της συνήθους διαμονής – Σποραδική και βραχείας διάρκειας απουσία από το εν λόγω κράτος – Δεν επηρεάζει τον συνήθη χαρακτήρα της διαμονής
(Κανονισμός Υπηρεσιακής Κατάστασης των υπαλλήλων, παράρτημα VII, άρθρο 4 § 1, στοιχείο aʹ)
(βλ. σκέψεις 50, 51, 53, 66, 70, 71, 78, 84)
4.
Υπάλληλοι – Αποδοχές – Επίδομα αποδημίας – Προϋποθέσεις χορήγησης – Παροχή υπηρεσιών σε άλλο κράτος ή διεθνή οργανισμό – Έννοια – Υπηρεσίες που παρασχέθηκαν στο πλαίσιο διπλωματικής αποστολής από τον σύζυγο της ενδιαφερομένης υπαλλήλου – Δεν εμπίπτουν
(Κανονισμός Υπηρεσιακής Κατάστασης των υπαλλήλων, παράρτημα VII, άρθρο 4 § 1, στοιχείο aʹ)
(βλ. σκέψεις 52, 57-61)
5.
Υπάλληλοι – Αποδοχές – Επίδομα αποδημίας – Προϋποθέσεις χορήγησης – Ο υπάλληλος φέρει το βάρος αποδείξεως
(Κανονισμός Υπηρεσιακής Κατάστασης των υπαλλήλων, παράρτημα VII, άρθρο 4 § 1)
(βλ. σκέψεις 54, 86)
6.
Υπάλληλοι – Απόδοση δαπανών – Αποζημίωση εγκατάστασης – Ημερήσια αποζημίωση – Προϋποθέσεις χορήγησης – Πραγματική μεταφορά της κατοικίας – Έννοια της κατοικίας – Κέντρο συμφερόντων του υπαλλήλου
(Κανονισμός Υπηρεσιακής Κατάστασης των υπαλλήλων, παράρτημα VII, άρθρα 5 και 10)
(βλ. σκέψεις 96, 97)
Αντικείμενο
Προσφυγή βάσει του άρθρου 270 ΣΛΕΕ με αίτημα την ακύρωση της αποφάσεως της Επιτροπής της 14ης Ιουνίου 2018, περί μη χορήγησης στην προσφεύγουσα του επιδόματος αποδημίας, της ημερήσιας αποζημίωσης και του επιδόματος εγκατάστασης και περί μη επιστροφής των εξόδων μετακόμισης και ταξιδιού στα οποία υποβλήθηκε επ’ ευκαιρία της ανάληψης των καθηκόντων της.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Marina Karpeta-Kovalyova στα δικαστικά έξοδα.